คำนวณปริมาณแคลอรีทั้งหมดที่คุณต้องใช้ ใช้ปริมาณแคลอรีในการดูแลสุขภาพ
คุณสามารถคำนวณปริมาณแคลอรีทั้งหมดได้จากเครื่องคำนวณที่มีอยู่อย่างมากมายบนอินเทอร์เน็ต  เครื่องคำนวณพวกนี้ทำให้คุณคำนวณได้ง่ายและเร็วกว่าที่คุณจะมานั่งคำนวณด้วยตัวเองโดยใช้สมการทางคณิตศาสตร์ ยังมีเครื่องคำนวณอีกมากมายที่คุณสามารถพบได้ตามศูนย์ลดน้ำหนัก คลินิกส่งเสริมสุขภาพ หรือเว็บไซต์เกี่ยวกับสาธารณสุข ตรวจสอบให้แน่ใจว่าคุณได้เลือกเว็บไซต์ที่น่าเชื่อถือและไม่ควรใช้เครื่องคำนวณตามบล็อกหรือเว็บไซต์ส่วนตัว เครื่องคำนวณเหล่านี้มักจะทำงานในรูปแบบคล้ายๆ กัน ใส่ส่วนสูง น้ำหนัก เพศ อายุและระดับการทำกิจกรรมของคุณลงไป พยายามจำข้อมูลเหล่านี้ติดตัวเอาไว้เมื่อคุณคำนวณแคลอรีของคุณเอง ลองใช้เครื่องคำนวณออนไลน์จากเว็บไซต์นี้ดู Mayo Clinic หรือเว็บไซต์ USDA's Supertracker. อัตราการเผาผลาญก็คือจำนวนแคลอรีที่ร่างกายของคุณต้องการในแต่ละวัน ซึ่งก็คืออัตราเมแทบอลิซึม (metabolism) หรือจำนวนแคลอรีที่ร่างกายคุณเผาผลาญในระยะพักผ่อน   ร่างกายของคุณต้องการพลังงานจำนวนหนึ่งเพื่อใช้ในการมีชีวิตและใช้ชีวิตประจำวัน กิจกรรมทางร่างกาย เช่น การเต้นของหัวใจ การหายใจ หรือการย่อยอาหารล้วนต้องการพลังงานที่ได้จากแคลอรี ซึ่งก็ต้องใช้ในปริมาณที่มากพอสมควรในแต่ละวัน   สมการคำนวณอัตราการเผาผลาญสำหรับผู้หญิงชาวอเมริกันโดยเฉลี่ยคือ (4.7 x ส่วนสูง(นิ้ว)) + (4.35 x น้ำหนัก (ปอนด์)) – (4.7 x อายุ (ปี)) แล้วบวกกับ 655 ก็จะได้อัตราการเผาผลาญสำหรับผู้หญิง สมการคำนวณอัตราการเผาผลาญสำหรับผู้ชายชาวอเมริกันโดยเฉลี่ยคือ (4.7 x ส่วนสูง(นิ้ว)) + (4.35 x น้ำหนัก (ปอนด์)) – (6.8 x อายุ (ปี)) แล้วบวกกับ 66 ก็จะได้อัตราการเผาผลาญสำหรับผู้ชาย คุณสามารถใช้สมการคำนวณความต้องการพลังงานพื้นฐาน (Basal Energy Expenditure (BEE)) ของ Harris Benedict ในการหาปริมาณแคลอรีที่ถูกเผาผลาญได้โดยเพิ่มกิจกรรมในชีวิตประจำวันเข้าไปคำนวณด้วย สมการของ Harris Benedict ช่วยให้คุณคาดการณ์ปริมาณแคลอรีที่ต้องใช้ในแต่ละวันโดยการคูณค่าอัตราการเผาผลาญด้วยระดับการทำกิจกรรมของคุณ   การใช้วิธีคูณค่าอัตราการเผาผลาญด้วยค่าระดับกิจกรรมจะช่วยให้สามารถคำนวณปริมาณแคลอรีที่คุณควรจะได้รับในแต่ละวันได้ ถ้าคุณเป็นคนไม่ค่อยเคลื่อนไหวร่างกาย (ออกกำลังกายน้อยหรือไม่ออกเลย) ให้คูณอัตราการเผาผลาญด้วย 1.2 ถ้าคุณเป็นคนออกกำลังบ้าง (ออกกำลังกายประมาณ 1 ถึง 3 วันต่อสัปดาห์) ให้คูณอัตราการเผาผลาญด้วย 1.375 ถ้าคุณเป็นคนออกกำลังปานกลาง (ออกกำลังกายหรือเล่นกีฬาประมาณ 3 ถึง 5 วันต่อสัปดาห์) ให้คูณอัตราการเผาผลาญด้วย 1.55 ถ้าคุณเป็นคนออกกำลังหนัก (ออกกำลังกายหรือเล่นกีฬาประมาณ 6 ถึง 7 วันต่อสัปดาห์) ให้คูณค่าอัตราการเผาผลาญด้วย 1.725 ถ้าคุณเป็นคนออกกำลังหนักมาก (ออกกำลังกายหรือเล่นกีฬาประมาณ 2 ครั้งต่อวัน) ให้คูณค่าอัตราการเผาผลาญด้วย 1.9 คนที่เล่นกล้ามหรือคนที่มีปริมาณไขมันในร่างกายต่ำและมีปริมาณกล้ามเนื้อสูงจะต้องการแคลอรีมากกว่าคนทั่วไป   ถ้าคุณเป็นนักกีฬาหรือเป็นคนที่มีไขมันในร่างกายต่ำ คุณอาจจะต้องการแคลอรีมากกว่าที่คำนวณเอาไว้ มวลกล้ามเนื้อจะเผาผลาญพลังงานมากกว่ามวลไขมัน การทานอาหารในปริมาณที่น้อยจะช่วยให้ปริมาณแคลอรีของคุณถึงเป้าที่ตั้งไว้ได้ดีขึ้น จำไว้ว่าคนที่น้ำหนักเกินมาตรฐานหรือคนที่เป็นโรคอ้วนจะต้องการแคลอรีในแต่ละวันสูงกว่าที่คำนวณเอาไว้ตามสมการของ Harris Benedict นักกำหนดอาหารสามารถแนะนำปริมาณแคลอรีที่เหมาะสมกับตัวคุณได้ละเอียดยิ่งขึ้น และสามารถสอนวิธีการใช้ปริมาณแคลอรีในแต่ละวันเพื่อดูแลสุขภาพได้ โดยเฉพาะอย่างยิ่งหากคุณมีปัญหาด้านสุขภาพ ผู้เชี่ยวชาญเหล่านี้จะช่วยคุณได้เป็นอย่างมาก   คุณอาจจะต้องการพบกับนักกำหนดอาหารทางอินเทอร์เน็ตหรือสอบถามกับแพทย์เพื่อให้แพทย์แนะนำนักกำหนดอาหารให้คุณ   นักกำหนดอาหารส่วนใหญ่จะดูแลเฉพาะทาง ถ้าคุณสนใจในหัวข้อเฉพาะทางเช่น การลดน้ำหนัก การทานเพื่อเป็นนักกีฬา หรือ การดูแลปัญหาสุขภาพ ให้ไปพบนักกำหนดอาหารที่เฉพาะทางด้านนั้นๆ คนส่วนใหญ่ต้องการที่จะรู้ว่าในแต่ละวันนั้นมีการเผาผลาญแคลอรีมากแค่ไหนเพื่อใช้ในการลดน้ำหนัก ปรับเปลี่ยนปริมาณแคลอรีให้เหมาะสมกับตัวเองเพื่อช่วยให้คุณไปถึงเป้าหมายได้ง่ายขึ้น  ถ้าคุณต้องการลดน้ำหนัก การทานอาหารให้น้อยกว่าปริมาณที่ต้องการประมาณ 500 แคลอรีเป็นปริมาณที่เหมาะสมที่สุด เพื่อการลดน้ำหนักที่ปลอดภัย (น้ำหนักจะลดลงประมาณ 1-2 ปอนด์ต่อสัปดาห์)   ไม่ควรลดพลังงานในปริมาณที่มากเกินไป ถ้าคุณทานอาหารไม่พอ น้ำหนักจะลดช้าลงและเสี่ยงต่อภาวะขาดสารอาหารเป็นอย่างมาก ถ้าคุณและแพทย์หรือนักโภชนาการตัดสินว่าคุณควรเพิ่มน้ำหนัก ลองใช้ปริมาณแคลอรีที่ต้องการในแต่ละวันเพื่อช่วยเพิ่มน้ำหนักดู  ผู้เชี่ยวชาญด้านสุขภาพแนะนำว่าควรรับพลังงานมากกว่าปริมาณที่ต้องการประมาณ 250-500 แคลอรี ซึ่งจะทำให้น้ำหนักขึ้นประมาณ 1/2 - 1 ปอนด์ต่อสัปดาห์   หากคุณต้องการคงสภาพน้ำหนักเอาไว้เท่านี้ ก็ควรรับพลังงานให้พอดีกับที่คำนวณเอาไว้ ถ้าพบว่าน้ำหนักที่เพิ่มหรือลดไปนั้นไม่เป็นไปตามที่ต้องการ ลองคำนวณปริมาณการรับพลังงานใหม่อีกครั้ง แล้วปรับเปลี่ยนตามความจำเป็น
ใช้เครื่องคำนวณบนอินเทอร์เน็ต. คำนวณอัตราการเผาผลาญพลังงาน (BMR) ด้วยตัวเองโดยใช้สมการ. คำนวณความต้องการพลังงานพื้นฐาน (Basal Energy Expenditure (BEE)) โดยใช้สมการของ Harris Benedict. ลองตรวจวัดปริมาณไขมันในร่างกาย. นัดพบกับนักกำหนดอาหาร (Dietitian) ที่ขึ้นทะเบียน. ใช้ปริมาณความต้องการแคลอรีในการลดน้ำหนัก. เพิ่มปริมาณแคลอรี่เพื่อเพิ่มน้ำหนัก.
https://www.wikihow.com/Calculate-Your-Total-Daily-Calorie-Needs https://www.wikihow.com/Calculate-Your-Total-Daily-Calorie-Needs
Calculating Your Total Calorie Needs Using Your Total Calorie Needs to Manage Your Health